Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 29.08.2025. |  | Nr. AMD-25-484-rs |

|  |
| --- |
| Par satiksmi Augusta Deglava ielas paralēlajā ielā un Gunāra Astras ielā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu, kā arī ņemot vērā sabiedrības ar ierobežotu atbildību “TILTS” 27.08.2025. iesniegumu par darbu veikšanu objektā “Reģionālas un pilsētas nozīmes velo infrastruktūras izveide maršrutā Rīga-Ulbroka”:

1. Noteikt, ka no 05.09.2025. līdz 30.09.2025. tiek ierobežota transportlīdzekļu satiksme Augusta Deglava ielas paralēlajā ielā pie krustojuma ar Gunāra Astras ielu un Gunāra Astras ielā pie krustojuma ar Augusta Deglava ielu, darbus veicot pa posmiem, saskaņā ar satiksmes organizācijas shēmām (pielikumā).

2. Par darbu veikšanu atbildīgs sabiedrības ar ierobežotu atbildību “TILTS” atbildīgais būvdarbu vadītājs Toms Muzikants (tālrunis 26593086, e-pasts: t.muzikants@tilts.lv).

3. Sabiedrībai ar ierobežotu atbildību “TILTS” no 05.09.2025. līdz 30.09.2025. Augusta Deglava ielas paralēlajā ielā un Gunāra Astras ielā nodrošināt:

3.1. ceļa zīmju izvietošanu saskaņā ar satiksmes organizācijas shēmām (pielikumā);

3.2. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4. izbūves darbu izpildi objektā “Reģionālas un pilsētas nozīmes velo infrastruktūras izveide maršrutā Rīga-Ulbroka”;

3.5 sabiedriskā transporta satiksmi.

4. Transportlīdzekļu satiksmi Augusta Deglava ielas paralēlajā ielā un Gunāra Astras ielā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Augusta Deglava ielas paralēlajā ielā un Gunāra Astras ielā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktora p.i. | I.Urtāne |

|  |
| --- |
| Stoķis 67012708 |